137. ΑΠΟΦΑΣΗ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Φ1/36710/2786 της 17/25 Οκτ. 1980 (ΦΕΚ Β΄ 1090) Περί καθορισμού όρων, προϋποθέσεων και διαδικασίας αντικαταστάσεως των κυκλοφορούντων τριτρόχων φορτηγών οχημάτων δημοσίας χρήσεως (Μοτοσυκλεττών), με φορτηγά αυτοκίνητα δημοσίας χρήσεως, μικτού βάρους μέχρι τριών τόννων. Έχοντας υπόψη: Τις διατάξεις της παρ. 3 του άρθρ. 1 του Νόμ. 1073/1980, περί αντικαταστάσεως των κυκλοφορούντων τριτρόχων φορτηγών οχημάτων δημοσίας χρήσεως (μοτοσυκλεττών) δια φορτηγών αυτοκινήτων δημοσίας χρήσεως και ρυθμίσεως συναφών θεμάτων, αποφασίζουμε: Καθορίζουμε ως ακολούθως τους όρους, τις προϋποθέσεις και τη διαδικασία αντικαταστάσεως των απογραφέντων δυνάμει της με αριθ. 21126/1978 αποφάσεως όπως αυτή τροποποιήθηκε μεταγενέστερα ως και των κυκλοφορησάντων το πρώτον μετά την λήξη της απογραφής, νέων τριτρόχων οχημάτων Δ.Χ. τριτρόχων φορτηγών οχημάτων δημοσίας χρήσεως (μοτοσυκλεττών) με φορτηγά αυτοκίνητα δημοσίας χρήσεως, συνολικού μικτού βάρους μέχρι 3.000 χιλιογράμμων. Ι.ΑΝΤΙΚΑΤΑΣΤΑΣΗ ΤΡΙΤΡΟΧΩΝ ΦΔΧ  ΟΧΗΜΑΤΩΝ. «Η αντικατάστασις των κυκλοφορούντων νομίμως τριτρόχων φορτηγών οχημάτων δημοσίας χρήσεως δια φορτηγών αυτοκινήτων δημοσίας χρήσεως συνολικού μικτού βάρους μέχρι 3.000 χιλιογράμμων είναι δυνητική και δύναται να πραγματοποιηθή οποτεδήποτε, ανεξαρτήτως εις ποίαν περιοχήν έχουν αυτά έδρα». Το κεφ. Ι που είχε αντικατασταθεί από την απόφαση Υπουργού Συγκοινωνιών αριθ. Φ1/9620/801/17-26 Μαρτ. 1981 (ΦΕΚ Β΄ 175), αντικαταστάθηκε ως άνω από την Φ1/35183/ 2855/7-16 Οκτ. 1981 (ΦΕΚ Β΄ 657) αποφ. Υπ. Συγκονωνιών. ΙΙ.ΟΡΟΙ-ΠΡΟΥΠΟΘΕΣΕΙΣ Το κατά τ’ ανωτέρω δικαίωμα αντικαταστάσεως παρέχεται στους κυρίους και κατόχους ή νομείς και κατόχους τριτρόχου φορτηγού οχήματος δημοσίας χρήσεως, τη καταβολή της υπό του άρθρ. 1 του προμνησθέντος νόμου προβλεπομένης υπέρ του Δημοσίου εισφοράς, και εφ’ όσον: «α)Δεν ασκούν άλλο επάγγελμα, πλην της εκμεταλλεύσεως του φορτηγού τριτρόχου οχήματός των δημοσίας χρήσεως. Η τυχόν εκμετάλλευσις γεωργικής εκτάσεως δεν αποτελεί κώλυμα δια την αντικατάστασιν του τριτρόχου δια φορτηγού αυτοκινήτου, υπό την προϋπόθεσιν ότι ο κάτοχος αυτού δεν διέκοψε την άσκησιν του επαγγέλματος του μεταφορέως δια του τριτρόχου του και δεν έπαυσε να εξυπηρετεί δια του οχήματός του τας μεταφορικάς ανάγκας της περιοχής της διοικητικής μονάδος εις την οποίαν έχει έδραν το όχημα». Η περίπτ. α΄ αντικαταστάθηκε ως άνω από την Φ1/27437/2212/4-17 Αυγ. 1981 (ΦΕΚ Β΄ 480 αποφ. Υπ. Συγκοινωνιών. Η παρ. 3 της ίδιας απόφασης, όπως αντικαταστάθηκε από την παρ. 3 της Φ1/35183/2855/7-16 Οκτ. 1981 (ΦΕΚ Β΄ 657) ορίζει ότι: «Οι διατάξεις της υπ’ αριθ. Φ1/36710/2786/ 1980 κανονιστικής αποφάσεως έχουν εφαρμογήν και δια τα τρίτροχα φορτηγά οχήματα δημοσίας χρήσεως τα απογραφέντα βάσει της υπ’ αριθ. 3484/81 κανονιστικής αποφάσεως, ως ετροποποιήθη δια της υπ’ αριθ. Φ1/27438/2213/ 1981 ομοίας». β)Προσκομίσουν το προς αντικατάσταση τρίτροχο φορτηγό δημοσίας χρήσεως όχημά τους, μετά των στοιχείων κυκλοφορίας του, στην αρμόδια Υπηρεσία Συγκοινωνιών της οικείας Νομαρχίας για αποχαρακτηρισμό και διαγραφή τούτου της περαιτέρω κυκλοφορίας ως δημοσίας χρήσεως. ΙΙΙ.ΔΙΑΔΙΚΑΣΙΑ ΑΝΤΙΚΑΤΑΣΤΑΣΕΩΣ 1.(Καταργήθηκε από την Φ1/35183/2855/7-16 Οκτ. 1981 (ΦΕΚ Β΄ 657) αποφ. Υπ. Συγκοινωνιών), και η επομένη παρ. 2 παρέμεινε χωρίς αρίθμηση. 2.Υποβλητέα δικαιολογητικά: Για την αντικατάσταση των τριτρόχων οχημάτων τους, οι ιδιοκτήτες αυτών πρέπει να προσκομίσουν στην αρμόδια Υπηρεσία Συγκοινωνιών της οικείας Νομαρχίας τα κάτωθι δικαιολογητικά. α)Αίτηση β)Βεβαίωση της οικείας Οικονομικής Εφορίας από την οποία να προκύπτει ότι ο ιδιοκτήτης του προς αντικατάσταση τριτρόχου οχήματος, φέρεται γραμμένος ως ασκών το επάγγελμα του μεταφορέως με το κατεχόμενο υπ’ αριθ. τρίκυκλο και δεν φορολογείται δι’ άσκηση άλλου επαγγέλματος. Η υποπαρ. β΄ αντικαταστάθηκε ως άνω από την Φ1/9620/801/17-26 Μαρτ. 1981 (ΦΕΚ Β΄ 175) απόφ. Υπ. Συγκοινωνιών. (Αντί για τη σελ. 242,883(α) Σελ. 242,883(β) Τεύχος Η83-Σελ. 91 Φορτηγά αυτοκίνητα 21.Ε.δ.137 «γ)Δήλωσιν του Ν.Δ. 105/1969 δια της οποίας να δηλούται ότι από της κτήσεως του δικαιώματος κυκλοφορίας τριτρόχου φορτηγού οχήματος δημοσίας χρήσεως μέχρι της χρονολογίας υποβολής αυτής δεν ήσκησεν άλλο επάγγελμα, πλην του μεταφορέως δια του τριτρόχου οχήματός του. Εις την κατά την παρούσαν περίπτωσιν υποβαλλομένην δήλωσιν ο ενδιαφερόμενος αναφέρει και εάν εκμεταλλεύεται ή όχι γεωργικήν έκτασιν. Δια τους εκ των κατόχων τριτρόχων οχημάτων ασχοληθέντας παραλλήλως προς την άσκησιν του επαγγέλματος του μεταφορέως και με την εκμετάλλευσιν γεωργικής εκτάσεως, προκειμένου τούτο να μη αποτελεί κώλυμμα δια την αντικατάστασιν του τριτρόχου οχήματος με αυτοκίνητο, πρέπει να προκύπτει  εκ της ανωτέρω δηλώσεως ότι συντρέχουν  υπέρ    αυτών    οι    προϋποθέσεις  της    περίπτ.   α΄ του κεφ. ΙΙ της παρούσης». Η περίπτ. γ΄ αντικαταστάθηκε ως άνω από την Φ1/27437/2212/4-17 Αυγ. 1981 (ΦΕΚ Β΄ 480) απόφ. Υπ. Συγκοινωνιών. δ)Το τρίτροχο όχημα μετά των στοιχείων κυκλοφορίας τούτου, για τον αποχαρακτηρισμό και την διαγραφή τούτου της περαιτέρω κυκλοφορίας, ως δημοσίας χρήσεως. IV.ΕΔΡΑ - ΜΕΤΑΦΟΡΙΚΟ ΕΡΓΟ –  ΛΟΙΠΟΙ ΠΕΡΙΟΡΙΣΜΟΙ Η έδρα, η ακτίνα κυκλοφορίας, το μεταφορικό έργο ως και οι λοιποί περιορισμοί των τιθεμένων εις κυκλοφορίαν φορτηγών αυτοκινήτων δημοσίας χρήσεως δυνάμει της παρούσης αποφάσεως, καθορίζονται με τις διατάξεις των άρθρ. 2, 3, 4 και 5 του Νόμ. 1073/1980 και δέον να αναγράφονται στην άδεια κυκλοφορίας τούτων. Δια τα μη απογραφέντα τρίτροχα δημοσίας χρήσεως κατά τους ορισμούς της υπ’ αριθ. 21126/1978 ως αύτη ετροποποιήθη μεταγενεστέρως θα ακολουθήσει συμπληρωματική απόφασις, ορίζουσα τρόπο και διαδικασία απογραφής των. Η ισχύς της παρούσης αρχίζει από τη δημοσίευσή της στην Εφημερίδα της Κυβερνήσεως. Σελ. 242,884(β) Τεύχος Η83-Σελ. 92 21.Ε.δ.137 Φορτηγά αυτοκίνητα 